open-index/open-wikipedia-markdown huggingface dataset:
Jamaikos ir Lietuvos santykiai

**Jamaikos ir Lietuvos santykiai** – dvišaliai tarptautiniai santykiai tarp Jamaikos ir Lietuvos. Santykiai siekia 1995 m., kuomet Lietuva ir Jamaika užmezgė diplomatinius santykius.

Abi šalys yra Jungtinių Tautų, UNESCO, kitų tarptautinių organizacijų narės.

Lietuvoje 2022 m. pradžioje gyveno keturi Jamaikos piliečiai.

## Santykių istorija
Jamaikos ir Lietuvos diplomatiniai santykiai užmegzti 1995 m. spalio 20 d. Vyrauja daugiašalis bendradarbiavimas.

Jamaikoje kurį laiką (bent 2002–2010 m. laikotarpiu) veikė Lietuvos garbės konsulatas.

## Švietimo, mokslo ir technologiniai mainai ir kultūrinis bendradarbiavimas
Jamaikos kultūra santykinai populiari ir Lietuvoje dėl garsaus jamaikiečių dainininko Bobo Merlio, regio žanro muzikos (žymiausias šio žanro atlikėjas Lietuvoje – Hokshila). Jamaikos, kaip egzotiškos šalies įvaizdį formavo dar sovietmečiu išpopuliarėjusi daina „Aš norėčiau sugrįžt į Jamaiką“, kurią lietuviškai XX a. septintojame ar aštuntajame dešimtmetyje perdainavo estrados artistas Alfonsas Buiša. Ironiška šios dainos versija („Montego bay/Santechnikas iš Ukmergės“) 1994 m. buvo sukurta Vytauto Kernagio. 1996 m. dainą apie Jamaiką sukūrė grupė „Skylė“.
2008 m. rugsėjo 12-16 d. Jamaikos sostinėje Kingstone vyko UNESCO kongresas „Sportas taikai ir plėtrai“, jame Lietuvos delegacijai vadovavo Kūno kultūros ir sporto departamento generalinis direktorius Algirdas Raslanas ir pristatė Lietuvos patirtį ir fizinį lavinimą formalioje ir neformalioje Lietuvos ugdymo sistemoje remdasis naujuoju Kūno kultūros ir sporto įstatymu.
Lietuvos futbolo klubuose yra žaidę Alika Kyn, Toriana Paterson, Trudi Karter (FC Gintra, 2021–2022 m.), krepšinio klubuose – Omaris Džonsonas (2016–2017 m. rungtyniavo KK Klaipėdos „Neptūnas“).

## Ekonominiai santykiai
2018 m. duomenimis, prekybos apyvarta tarp Lietuvos ir Jamaikos siekė 984,6 tūkst. eurų.

Prekybos balanse dominuoja eksportas iš Lietuvos į Jamaiką.
 	
* Eksportas sudaro 984,5 tūkst. eurų.
* Importas sudaro 0,8 tūkst. eurų.

## Pilietiniai mainai

## Ambasadorių sąrašas
Šalys nėra viena kitai akreditavusios ambasadorių.

## Šaltiniai

## Nuorodos
* Jamaika | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt)
Šiaurės Anatolijos lūžis

**Šiaurės Anatolijos lūžis** () – gilusis tektoninis lūžis, esantis šiaurės Anatolijoje. Lūžis formuoja transforminio tipo tektoninę ribą tarp Anatolijos ir Eurazijos plokščių. Lūžis tęsiasi į vakarus nuo susikirtimo su Rytų Anatolijos lūžiu ties Karliovos trijų plokščių (Anatolijos, Arabijos ir Eurazijos) susikirtimo vieta Turkijos rytuose, per šalies šiaurę iki pat Egėjo jūros. Lūžio ilgis – 1500 km. Jis driekiasi apie 20 km į pietus nuo Stambulo.

Šiaurės Anatolijos lūžis daugeliu atžvilgių panašus į San Andreaso lūžį Kalifornijoje. Abu yra žemyniniai transforminiai tektoniniai lūžiai, bei abu yra panašaus ilgio bei plokščių judėjimo greičio. Marmuro jūra, esanti netoli Stambulo, yra įduboje, panašioje į Saltono įdubą Kalifornijoje.

## Žymesni žemės drebėjimai
Nuo pražūtingo 1939 m. Erzindžano žemės drebėjimo, Šiaurės Anatolijos lūžio zonoje įvyko septyni žemės drebėjimai, kurių stiprumas buvo didesnis nei 7,0 balo, ir kiekvienas jų įvyko vis labiau į vakarus nutolusiame taške. Šį dėsningumą tiriantys seismologai mano, kad kiekvienas žemės drebėjimas gali sukelti kitą. Analizuodami kiekvieno didelio žemės drebėjimo išilgai lūžio sukeltą įtampą, jie galėjo numatyti smūgį, kuris 1999 m. rugpjūtį sukrėtė Izmito miestą. Manoma, kad ši žemės drebėjimų grandinė nėra baigtinė ir kad netrukus žemės drebėjimas įvyks toliau į vakarus nuo lūžio – galbūt netoli tankiai apgyvendinto Stambulo miesto.

## Šaltiniai
Gajanos ir Lietuvos santykiai

**Gajanos ir Lietuvos santykiai** – dvišaliai tarptautiniai santykiai tarp Gajanos ir Lietuvos.

Diplomatiniai santykiai užmegzti 2012 m. sausio 25 d.

Abi šalys yra Jungtinių Tautų narės. 2022 m. pradžioje Lietuvoje Gajanos piliečių negyveno.

Gajana yra akreditavusi vyriausiąją komisiją Lietuvai (vyriausiasis komisaras reziduoja Jungtinėje Karalystėje). Lietuva nėra Gajanai akreditavusi ambasadoriaus, tačiau yra akreditavusi ambasadorių Lotynų Amerikos ir Karibų valstybių bendrijai, kurios sekretoriato būstinė yra Gajanoje ir kurios narė yra Gajana.

## Santykių istorija

2004 m. gegužės 27-29 d. Meksikos mieste Gvadalacharoje vykusiame Europos Sąjungos, Lotynų Amerikos ir Karibų jūros valstybių bei vyriausybių vadovų susitikime Lietuvą atstovaujantis Lietuvos užsienio reikalų ministerijos sekretorius Šarūnas Adomavičius susitiko su Gajanos užsienio reikalų viceministru. Sutarta „artimiausiu metu“ užmegzti diplomatinius santykius.

Diplomatiniai santykiai tarp valstybių užmegzti 2012 m. sausio 25 d. Lietuvos ir Gajanos nuolatiniams atstovams Jungtinėse Tautose ambasadoriams Daliui Čekuoliui ir Džordžui Talbotui savo vyriausybių vardu Niujorke (JAV) pasirašius bendrą komunikatą, kuriuo užmezgami Lietuvos ir Gajanos diplomatiniai santykiai. Gajana tapo 159 valstybe, su kuria Lietuva užmezgė diplomatinius santykius.

2018 m. gegužės 23 dieną Lietuvos nuolatinė atstovė Jungtinėse Tautose ambasadorė Audra Plepytė viešėjo Gajanos sostinėje Džordžtaune, kur įteikė skiriamuosius raštus Karibų bendrijos Generaliniam Sekretoriui Irvinui Larokui.

Susitikimas tarp Lietuvos ir Gajanos ministrų įvyko 2018 m. liepos mėn. Briuselyje, abiejų šalių atstovams dalyvaujant 2-ajame Europos Sąjungos, Lotynų Amerikos ir Karibų valstybių bendruomenės šalių užsienio reikalų ministrų susitikime. Jo metu Lietuvos užsienio reikalų ministras Linas Linkevičius susitiko su Gajanos viceprezidentu ir užsienio reikalų ministru Karlu B. Grynidžu, aptarė aktualius dvišalių santykių klausimus.

## Ekonominiai santykiai
2018 m. duomenimis, prekybos apyvarta tarp Lietuvos ir Gajanos siekė 323,8 tūkst. eurų.

Prekybos balanse dominuoja eksportas iš Lietuvos į Gajaną.

* Eksportas sudaro 311,9 tūkst. eurų.
* Importas sudaro 11,9 tūkst. eurų.

## Pasiuntinių ir ambasadorių sąrašas

### Gajanos komisarai Lietuvai
Nėra duomenų.

### Lietuvos pasiuntiniai Gajanai
Lietuva ambasadoriaus Gajanai akreditavusi nėra.

## Šaltiniai

## Nuorodos
* Gajana | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt)
Žas-Sunkar (moterys)

**Astanos „Žas-Sunkar“** () – Kazachstanas futbolo klubas iš Astanos. Šis straipsnis apie moterų ekipą, rungtyniavusią aukščiausioje lygoje. Namų rungtynes žaidžia „Žas Sunkaro“ arenoje, talpinančioje 5 000 žiūrovų. Angliškuose šaltiniuose žinomi **Jas Sunkar** pavadinimu.

## Istorija
Klubo ištakos siekia 2004 m., kai buvo įkurta „Akku“ ekipa. Vėlesnias metais keitėsi ekipos klubinė priklausomybė.

### Žas Sunkar
Nuo 2022 m. priklauso „Žas-Sunkar“ klubo sistemai. 2022 m. rungtyniavo aukščiausioje lygoje. Liko ketvirtoje vietoje.

## Pasiekimai

**Kazachstano moterų futbolo lyga:**
* Antroji vieta (0): 
* Trečioji vieta (0): 

**Kazachstano moterų futbolo taurė:**
*  **finalininkės** (0): 

## Sezonai
; Žas-Sunkar
 

|}

## Išnašos

## Nuorodos
* [ Oficiali klubo svetainė]
* SOCCERWAY
* vesti.kz svetainė
Pošeliai

**Pošeliai** arba ***Pašeliai*** (, ) – kaimas Baltarusijoje, Varanavo rajone, Pereigonių apylinkėje. Įsikūręs 10 km į šiaurės rytus nuo Varanavo, 8 km į pietvakarius nuo Dieveniškių, 0,7 km nuo sienos su Lietuva, prie Naujankos upelio.

## Istorija

XIX a. kaimas buvo seniūnijos centras Sedliškės valsčiuje.

## Gyventojai

## Šaltiniai
Čiobiškio šventoriaus I koplyčia

**Čiobiškio šventoriaus I koplyčia** – Širvintų rajono savivaldybėje, Čiobiškio Šv. Jono Krikštytojo bažnyčios šventoriuje stovinti klasicistinių formų koplyčia, viena iš dviejų. Priklauso bažnyčios statinių kompleksui (bažnyčia, 2 varpinės, 2 šventoriaus koplyčios, tvora su vartais), kuris nuo 1992 m. įrašytas į Kultūros vertybių registrą. Pirma šventoriaus koplyčia – regioninės reikšmės architektūros paminklas. Stovi stačiakampio šventoriaus pietvakarių kampe, į pietus nuo pagrindinių vartų priešais bažnyčią. Naudojama bažnyčios inventoriaus padėjimui.

Dabartinė mūrinė Čiobiškio bažnyčia pastatyta 1810–1816 m. Manoma, kad ją galėjo suprojektuoti architektas Laurynas Gucevičius, tačiau jo autorystė dokumentiškai nepatvirtinta. Šventoriaus kampuose, priešais bažnyčią, dvi koplyčios pristatytos XIX a. viduryje. 

## Architektūra

Koplyčios statinys kompaktinis, kvadrato plano, 1 aukšto. Jo architektūra lakoniška, atspindinti klasicizmo tendencijas. Kampuose akcentuojami kiek masyvūs išsikišę piliastrai. Virš profiliuotų karnizų – dvišlaitis stogas, iš dviejų pusių užbaigiamas aukštų trikampių frontonų. Neskaitant priekinio fasado su stačiakampėmis įėjimo durimis, kitų fasadų plokštumose įkomponuotos centruotos užapvalintos nišos. Koplyčios architektūrinę išraišką atkartoja šventoriaus kampuose stovinčios dvejos paminklinės varpinės. Šios sudarytos iš trijų siaurėjančių tarpsnių, kurių apatinių dviejų kompozicija labai panaši matomai koplyčioje. 

## Šaltiniai

## Nuorodos

* Čiobiškio Šv. Jono Krikštytojo parapija  *dekanato inf.*
Jurimagvasas

**Jurimagvasas** () – miestas šiaurės rytų Peru, Loreto departamente, Aukštutinės Amazonės provincijos ir apygardos centras. Įsikūręs ~400 km į pietvakarius nuo Ikitoso, 95 km į rytus nuo Mojobambos, Hualjagos kairiajame krante, prie Paranapuros ir Šanusio žiočių. Upių uostas, oro uostas, plentas į Tarapotą. Žemės ūkio rajono prekybinis centras (cukranendrės, bananai, medvilnė, tabakas). Yra Švč. Sniegynų Mergelės Marijos bažnyčia.

## Istorija
Šiose vietose seniau gyveno indėnai jurimagvai, kurių žemėse nuo 1680 m. steigtos jėzuitų misijos (vad. Samuelio Frico). 1709 m. dabartinio miesto vietoje įsteigta Jurimagvaso Švč. Sniegynų Mergelės Marijos misija (*Santa María de las Nieves de Yurimaguas*), vėliau išaugusi į didelę gyvenvietę.

## Šaltiniai
Javeras

**Javeras** () – upė Peru, Kusko departamente; dešinysis Urubambos intakas (Amazonės baseinas). Prasideda Anduose, 3900 m aukštyje, į pietus nuo Skarhuajo (*Ccarhuayo*). Teka į šiaurės vakarus giliais tarpukalnių slėniais. Aukštupyje vadinama ***Mapaču*** (*Río Mapacho*), toliau – ***Paukartambu*** (*Río Paucartambo*). Įteka į Urubambą ties Pangoa.

Didžiausias intakas – Kolkepata.

Javeras vandeningiausias vasario–kovo mėnesiais. Pagrindiniai miestai prie upės: Paukartambas, Čaljabamba.

## Šaltiniai
Pjedras Negrasas (Koahuila)

**Pjedras Negrasas** () – miestas Meksikoje, Koahuilos valstijoje, JAV ir Meksikos pasienyje. Pjedras Negrasas yra to paties pavadinimo savivaldybės administracinis centras. 2020 m. duomenimis, mieste gyveno 173 959 žmonės.

## Istorija
Ispaniškas miesto pavadinimas *Piedras Negras* reiškia 'juodi akmenys', toks vardas duotas dėl to, kad ši vietovė turtinga akmens anglies telkinių.

Gyvenvietė buvo įkurta 1850 m. birželio 15 d. ir vadinosi *Nueva Villa de Herrera*.

1888 m. gruožio 1 d. gyvenvietė gavo miesto statusą ir buvo pervadinta tuometinio Meksikos prezidento Porfirijo Diaso garbei į *Porfirio Díaz*. Šio prezidento režimui žlugus, miestas buvo pervadintas dar kartą ir gavo dabartinį pavadinimą *Piedras Negras*.

## Išnašos
Chuanchui

**Chuanchui** () – miestas Peru šiaurinėje dalyje, San Martino departamente; Mariskal Kasereso provincijos administracinis centras. Įsikūręs Hualjagos kairiajame krante, 85 km į pietvakarius nuo Tarapoto. Yra oro uostas, praeina kelias Tarapotas–Pukalpa. Žemės ūkio rajono prekybinis centras (kakava, apelsinai, bananai, medvilnė, papajos ir kt.). Į pietvakarius nuo miesto prasideda Rio Abiseo nacionalinis parkas su Gran Pachateno archeologiniu kompleksu (Čačapojaso kultūra).

## Istorija
Gyvenvietę 1827 m. įkūrė ispanų kapitonas Chosė Gasparas Lopesas Salsedas. Pasak liaudies etimologijos, pavadinimas kilo nuo tūlo Chuano Pabėgėlio (*Juan Huido*). Provincijos sostinė nuo 1940 m.

## Šaltiniai
SDYuSShOR 17

**Šymkento „SDYuSShOR 17“** () – Kazachstano futbolo klubas iš Šymkento.  Šis straipsnis apie moterų ekipą, rungtyniavusią aukščiausioje lygoje.

Angliškuose šaltiniuose žinomi **SDYuSShOR 17** pavadinimu, kuris reiškia vaikų ir jaunimo mokyklą numeris septyniolika.

## Istorija
Klubo ištakos siekia 2010 m., kai buvo suburta „BIIK-Kazygurt“ jaunimo ekipa. Vėlesnias metais keitėsi ekipos klubinė priklausomybė.

### SDYuSShOR 17
Nuo 2022 m. žinomi **SDYuSShOR 17** () pavadinimu. 2022 m. rungtyniavo aukščiausioje lygoje. Liko penktoje vietoje.

## Pasiekimai

**Kazachstano moterų futbolo lyga:**
* Antroji vieta (0): 
* Trečioji vieta (0): 

**Kazachstano moterų futbolo taurė:**
*  **finalininkės** (0): 

## Sezonai
; SDYuSShOR 17
 

|}
; Pastarųjų metų sezonai

## Išnašos

## Nuorodos
* [ Oficiali klubo svetainė]
* SOCCERWAY
* vesti.kz svetainė
Antigvos ir Barbudos ir Lietuvos santykiai

**Antigvos ir Barbudos ir Lietuvos santykiai** – dvišaliai tarptautiniai santykiai tarp Antigvos ir Barbudos ir Lietuvos.

Diplomatiniai santykiai užmegzti 2004 m. rugsėjo 23 d.

Abi šalys yra Jungtinių Tautų narės.

Antigva ir Barbuda yra akreditavusi vyriausiąją komisiją Lietuvai.

## Santykių istorija

Yra įvykę trys dvišaliai susitikimai tarp Lietuvos ir Antigvos ir Barbudos ministrų.

Diplomatiniai santykiai tarp valstybių užmegzti 2004 m. rugsėjo 23 d. Niujorke (JAV) pasirašius atitinkamą komunikatą tarp Lietuvos užsienio reikalų ministro Antano Valionio ir Antigvos ir Barbudos užsienio reikalų, turizmo, tarptautinių kelionių ir prekybos ministro Haroldo Lovelo. Antigva ir Barbuda tapo 136 šalimi, su kuria Lietuva užmezgė diplomatinius santykius. Kitas aukšto lygio susitikimas tarp Lietuvos užsienio reikalų ministro A. Valionio bei Antigvos ir Barbudos ministro pirmininko Vinstono Boldvino Spenserio vyko taip pat Niujorke, 2005 m. rugsėjo 16 d., iškart po to, kai Lietuva ratifikavo Tarptautinę konvenciją dėl kovos su branduolinio terorizmo aktais.

Lietuvos užsienio reikalų ministras Linas Linkevičius Santjage (Čilė) 2013 m. sausio 25–27 dienomis vykusiame Europos Sąjungos, Lotynų Amerikos ir Karibų jūros regiono šalių bendrijos vadovų susitikime kartu su Čilės užsienio reikalų ministru Alfredu Morenu Čarme bei Airijos vicepremjeru ir užsienio reikalų ministru Ymonu Gilmoru pirmininkavo vienam iš forumo renginių „Pilietinės visuomenės susitikimų išvadų pristatymas užsienio reikalų ministrams“, kur susitiko su Antigvos ir Barbudos užsienio reikalų ministru. Susitikimo metu aptartos bendradarbiavimo galimybės verslo, švietimo ir mokslo, kultūros bei kitose srityse.

## Švietimo, mokslo ir technologiniai mainai ir kultūrinis bendradarbiavimas

## Ekonominiai santykiai
2018 m. duomenimis, prekybos apyvarta tarp Lietuvos ir Antigvos ir Barbudos siekė 29,8 tūkst. eurų.

Prekybos balanse dominuoja eksportas iš Lietuvos į Antigvą ir Barbudą.

* Eksportas sudaro 28,5 tūkst. eur.
* Importas sudaro 1,3 tūkst. eur.

## Pasiuntinių ir ambasadorių sąrašas

### Antigvos ir Barbudos vyriausieji komisarai Lietuvai
* nuo 2020 m. – Karin Mae Hil (reziduoja Londone)

### Lietuvos pasiuntiniai Antigvai ir Barbudai
Lietuva nėra akreditavusi ambasadoriaus Antigvai ir Barbudai.

## Šaltiniai

## Nuorodos
* Antigva ir Barbuda | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt)
Anemotis

**Anemotis** () – deivės Atėnės epitetas, reiškiantis „vėjų numalšintoja“. Šiuo epitetu Atėnė garbinta Mesenijoje buvusioje Motonės šventykloje. Tikėta, kad šią šventyklą pastatęs Diomedas; atsakydama į jo maldas, deivė numalšinusi vėjus, niokojusius šalį.

## Išnašos
Gintė

**Gintė Sičiūnaitė** (žinoma kaip **Gintė**; g. Palangoje) – Lietuvos atlikėja, dainų autorė.

## Biografija
Šešerių metų tėvai atlikėją nuvedė į muzikos mokyklą, vėliau grojo pianinu. Dainuoti scenoje pradėjo nuo muzikinio televizinio projekto „Lietuvos balsas“.

2014 m. dalyvavo nacionalinėje atrankoje į Euroviziją, bet nepraėjo pirmos atrankos. Vėliau, 2017 m. dainavo grupėje „balú“, bet išėjo iš jos norėdama kurti muziką viena.

2018 m. Lietuvos muzikos ir teatro akademijoje baigė „meno vadyba“ specialybę.

Solinę karjerą pradėjo 2020 m. išleisdama dainą ir jai muzikinį klipą „Buvo malonu“. Ir tų pačių metų lapkričio 19 d. išleido 5 dainų mini albumą „Novelės“, kurios aranžuotę kūrė Lietuvoje gyvenantys norvegų prodiuseriai Bjørnas Holmeslandas ir Snorre Bergerudas.

## Diskografija

EP

## Eurovizijos dainų konkursas

## Šaltiniai

## Nuorodos
* Gintės Facebook puslapis
* Gintės Instagram puslapis
Cinecittà

**„Cinecittà“** – Italijos kino bendrovė, įkurta 1937 m. Užimanti 400 000 kvadratinių metrų plotą, ji yra didžiausia ne tik šalyje, bet ir visoje Europoje. Čia savo filmus kūrė tokie režisieriai kaip Federico Fellini, Roberto Rossellini, Luchino Visconti, Sergio Leone, Francis Ford Coppola, Martin Scorsese ir Mel Gibson. Čia sukurta daugiau kaip 3000 filmų, 90 iš jų buvo nominuoti Oskarui (laimėjo 51). 

## Istorija

Kino studija 1937 m. įkurta Benito Mussolini, jo sūnaus Vittorio ir žurnalisto Luigi Freddi su šūkiu „Kinas – galingiausias ginklas“ (). Jos tikslas buvo ne tik propaganda, bet ir Italijos kino atgimimas, nes šalies kino pramonės lygis buvo gana žemas. Studiją atidarė pats Mussolini 1937 m. balandžio 21 d. Jau 1943 m. studija buvo sukūrusi apie 300 filmų, o kai kurie jų pasižymėjo dideliu technologiniu proveržiu ar įspūdingomis scenomis (pvz. 1937 m. filme „Scipio Africanus“ masinėje mūšio scenoje dalyvavo daugiau kaip 7 tūkstančiai žmonių). 

Antrojo pasaulinio karo pabaigoje studijos pastatai nukentėjo nuo Sąjungininkų kariuomenės bombardavimų. Karui pasibaigus, iki 1947 m. studija buvo naudojama kaip pabėgėlių stovykla, kurioje glaudėsi daugiau kaip 3000 žmonių. 

Studiją atstačius ir vėl pradėjus kino kūrimą, 6 dešimtmetyje ji buvo praminta „Holivudu prie Tibro“, mat čia buvo kuriami kai kurie JAV kino studijų filmai: „Atostogos Romoje“ (1953), „Ben-Huras“ (1959), „Kleopatra“ (1963), „Romeo ir Džuljeta“ (1968) ir kiti. Kino studija buvo glaudžiai susijusi su režisieriumi Federico Fellini, čia sukurtas jo garsusis filmas „Saldus gyvenimas“.

9 praėjusio amžiaus dešimtmetyje kompanija buvo arti bankroto ir ją išgelbėjo valstybės įvykdytas privatizavimas. Čia sukurti tokie filmai kaip „Anglas ligonis“ (1992), „Niujorko gaujos“ (2002) ar „Kristaus kančia“ (2004).

## Kita

1991 m. studijos paviljone Nr. 15 vyko Eurovizijos dainų konkursas, čia perkeltas iš Sanremo.

2007 m. gaisro metu sudegė serialui „Roma“ naudotos dekoracijos, o 2022 m. kilusio gaisro metu sudegė paviljonas, naudotas serialio „Jaunasis popiežius“ kūrimui.

2014 m. buvo atidarytas teminis kino parkas „Cinecittà World“, įsikūręs apie 25 km nuo dabartinės studijos, ir kainavęs apie 250 mln eurų (anksčiau šioje vietoje buvo kino studija, praėjusio amžiaus 7 dešimtmetyje įkurta prodiuserio Dino De Laurentiis). Parkas leidžia priimti iki 1,5 milijono lankytojų per metus.

## Šaltiniai
Yusuf Otubanjo

**Jusufas Olaitanas Otubandžas** (*Yusuf Olaitan Otubanjo*; g. 1992 m. rugsėjo 12 d.) – futbolininkas kilęs iš Nigerijos, puolėjas.

## Karjera
Futbolininko kelią pradėjo gimtinėje. 2009 m. rungtyniavo Julius Berger FC, 2009–2010 m. Gateway United FC, 2010–2011 m. Crown FC.

2011 m. persikėlė į Europą. Ryngtyniavo Atlético Madrid jaunimo ekipoje, o vėliau profesionalo karjerą tęsė Austrijoje, Slovakijoje ir Armėnijoje.

Priklausė Red Bull Salzburg 2012–2014 m., tačiau buvo skolinamas žemesniojo diviziono FC Pasching.

2015–2016 m. atstovavo FC Blau-Weiß Linz, kuris rungtyniavo trečioje pakopoje (Regioninėje lygoje).

2016 m. persikėlė į Slovakiją, kur rungtyniavo MŠK Žilina. Su šiuo klubu tapo Slovakijos čempionu.

2018 m. nuomos pagrindais atstovavo Rheindorf, kuris rungtyniavo Austrijos Bundeslygoje.

2018–2019 m. priklausę LASK Linz, kuris rungtyniavo Austrijos Bundeslygoje.

### Armėnija
2020 m. sausio 23 d. Ararat-Armenia pranešė, kad Otubandžas tapo klubo naujoku.

2022 m. birželio 4 d. Ararat-Armenia išplatino pranešimą, kad Otubandžo sutartis baigėsi ir nebebus pratęsta.

2022 m. birželio 11 d. Otubandžas pasirašė sutartį su Pyunik.

2022 m. spalio 6 d. 2022–2023 m. UEFA Europos konferencijų lygos grupių turnyro rungtynėse Jerevano „Pjunikas“ rezultatu 2-0 nugalėjo Vilniaus „Žalgirį“. Šiose rungtynėse žaidėjas pelnė antrąjį įvartį ir įtvirtino Armėnijos klubo pranašumą.

## Pasiekimai
; MŠK Žilina
* Fortuna liga: 2016–2017 m.

; FC Ararat-Armenia
* Premjer lyga: 2019–2020 m.

## Išnašos

## Nuorodos
* SOCCERWAY
* FLASHSCORE
* worldfootball
* Transfermarkt
* Globalsportsarchive
Atalaja

**Atalaja** () – miestas rytų Peru, Ukajalio departamente, 270 km į pietryčius nuo Pukalpos; provincijos centras. Įsikūręs Tambo (Apurimako) kairiajame krante, prie pat jo santakos su Urubamba ir Ukajalio pradžia. Upių uostas, oro uostas, kelias link Satipo. Žemės ūkio regiono prekybinis centras (manijokai, cukranendrės, kukurūzai, bananai, papajos).

## Istorija
Atalaja įkurta 1928 m., sujungus keletą kaimų. Nuo 1982 m. – provincijos centras, nuo 2012 m. – miestas.

## Šaltiniai
Koncertas fortepijonui Nr. 3 (Bethovenas)

**Koncertas fortepijonui Nr. 3 c-moll** (op. Nr. 37) – vokiečių klasikinės muzikos kompozitoriaus Liudviko van Bethoveno koncertas fortepijonui, parašytas 1796–1803 metais.

Apie koncertą fortepijonui c minoro tonacijoje Liudvikas van Bethovenas užsiminė 1796 m., kai jis dar buvo gastroliuojantis pradedantysis pianistas. Anksčiau buvo tikima, kad koncertą jis užbaigė 1800 m. ir nespėjo pristatyti tų metų balandžio 2 d. koncerte. Dabar linkstama manyti, kad Bethovenas didžiąją dalį koncerto parašė 1802 m. ir tobulino iki premjeros  Vienoje 1803 m. balandžio 5 d. Premjeroje kompozitorius pats atliko fortepijono partiją. Jo draugas Ignacas fon Zaifrydas, vartęs partitūros lapus Liudvikui van Bethovenui, vėliau prisiminė: „Aš beveik nieko nemačiau, išskyrus tuščius puslapius. Daugiausiai tai vienam, tai kitam puslapyje buvo keli, man visiškai nesuprantami egiptietiški hieroglifai, kurie buvo užuominos jam; ir jis viską atliko iš atminties, nes, kaip ir daugeliu kitų atvejų, neturėjo laiko užrašyti.“ Tame pačiame koncerte įvyko kompozitoriaus „Antrosios simfonijos“ ir oratorijos „Kristus Alyvų kalne“ premjeros. Tikriausiai dėl papildomos trukmės, taip pat buvo atlikta „Pirmoji simfonija“.
 
Koncertas išspausdintas 1804 m. Vienoje ir paskirtas Prūsijos princui Liudvikui Ferdinandui. Kurdamas koncertą Liudvikas van Bethovenas neabejotinai pavyzdį ėmė iš Mocarto „Koncerto fortepijonui Nr. 24“, irgi c minoro tonacijoje. Pavyzdžiui, Bethoveno koncerto įžanga motyviškai susišaukia su Mocarto koncerto orkestrine įžanga, tačiau Bethoveno koncertas kur kas dinamiškesnis ir labiau varijuojantis: koncerto lėtoji *Largo* dalis pradedama tonaciškai nuo c minoro labai nutolusioje E mažoro tonacijoje. Savo ruožtu Liudviko van Bethoveno trečiasis koncertas fortepijonui paveikė J. Bramso koncertą fortepijonui d minore.

## Koncerto dalys

L. van Bethoveno Koncertas fortepijonui Nr. 3 skirtas atlikti fortepijonu su orkestro pritarimu ir sudarytas iš trijų dalių:
.
# *Allegro con brio*
# *Largo*
# *Rondo. Allegro*

## Šaltiniai

* ''Piano Concerto No. 3 C minor: Op. 37''. Eulenburg, 2017. Preface
* Elisabeth Schwartz, Kolorado Springso filharmonija

## Nuorodos
*
Kontamana

**Kontamana** () – miestas rytų Peru, Loreto departamente, 125 km į šiaurę nuo Pukalpos; Ukajalio provincijos centras. Įsikūręs Ukajalio dešiniajame krante. Upių uostas, oro uostas, sausumos keliais susisiekimo nėra. Žemės ūkio regiono prekybinis centras (manijokai, kukurūzai, bananai).

## Istorija
Gyvenvietę indėnų šipibų žemėse 1807 m. įkūrė misionierius Fransiskas Buenaventura Markesas. Nuo 1901 m. – provincijos sostinė.

## Šaltiniai
Didysis laumžirgis

**Didysis laumžirgis** (*Aeshna grandis*) – laumžirgių (*Aeshnidae*) šeimos vabzdys.

Suaugusių kūno ilgis 73–74 mm. Atstumas tarp išskleistų abiejų sparnų galų siekia apytikriai 90–100 mm. Kūnas rudas, sparnai rusvo atspalvio, krūtinės šonuose esama geltonų dryžių, ant patinų kūno matyti nedidelės mėlynos ir geltonos dėmės, o patelių – geltonos.

Dauginasi stovinčiame arba lėtai tekančiame vandenyje, medžioja toli nuo vandens.

Rūšies arealas yra vakarinės Eurazijos vidutinių platumų klimato zona. Paplitę dalyje Europos (įskaitant Lietuvą), šiauriniuose Vidurio Azijos pakraščiuose, pietinėse Sibiro srityse į vakarus nuo Baikalo ežero.

Pavyzdžiui, Britų salose jų skraidymo periodas anksčiausiai prasideda gegužės mėnesyje ir vėliausiai baigiasi spalio mėnesyje.

## Išnašos
Atalaja (reikšmės)

**Atalaja** (,  – 'sargybos bokštas'):
* Atalaja – miestas Peru;
* Atalaja – miestelis Argentinoje, Buenos Airių prov.;
* Atalaja – miestelis Panamoje;
* Atalaja – miestelis ir savivaldybė Ispanijoje, Estremadūroje;
* Atalaja del Kanjavatė – miestelis ir savivaldybė Ispanijoje, Kastilijoje-La Manšoje;
* La Atalaja – miestelis ir savivaldybė Ispanijoje, Kastilijoje-La Manšoje;
* Atalajos kasykla – vario kasykla Ispanijoje, Andalūzijoje;
* Atalajos pilis – pilis Ispanijoje, Alikantės prov.;
* Atalaja – miestas Brazilijoje, Alagoase;
* Atalaja – miestelis Brazilijoje, Paranoje;
* Atalaja do Nortė – miestelis Brazilijoje, Amazonėje;
* Atalaja – kaimas Žaliajame Kyšulyje;
* Atalaja – pora kaimų Puerto Rike;
* Atalaja – keli kaimai Portugalijoje;
* Atalajos kalnas – kalnas JAV, N. Meksikoje.

t. p.
* *[[Atalaya]]*, liet. bokštis – augalų gentis.
Jaunojo Donžuano žygdarbiai

**Jaunojo Donžuano žygdarbiai** () – 1986 m. sukurta erotinė komedija pagal to paties pavadinimo Guillaume Apollonaire kūrinį.

## Turinys

16–metis Rože atvyksta vasaros atostogų į kaimą į tėvų vilą, kur jo seksualines fantazijas kaitina pačios įvairiausios čia gyvenančios moterys: tarnaitė Ursula, sesers Bertos auklė anglė, teta, vyresnio amžiaus kaimyno ūkininko žmona ir kitos. Tuo metu prasideda karas ir vyksta šaukimas į kariuomenę. Rože lieka vieninteliu vyru visoje apylinkėje ir netrukus jo fantazijos pradeda pildytis su kaupu.

## Pagrindiniai aktoriai
: *Aktorius – vaidmuo*
* Serena Grandi – Ursula
* Claudine Auger – motina
* Fabrice Josso – Rože
* Francois Perrot – tėvas
* Rosette – Helena
* Alexandra Vandernoot – Eliza
* Marina Vlady – madam Miuler
* Virginie Ledoyen – Berta 

## Šaltiniai
Tigrai (filmas)

**Tigrai** () – 2020 m. sukurtas biografinis filmas pagal buvusio futbolininko Martino Bengsstono autobiografinę knygą „San Siro šešėlyje“. Juosta buvo atrinkta atstovauti Švediją geriausio užsienio filmo kategorijoje 94–ojoje Oskaro ceremonijoje.

## Turinys

16–metis futbolo talentas iš Švedijos Martinas Bengstonas pasirašo sutartį su Milano „Inter“ futbolo klubu. Palikęs gimtuosius namus jis atvyksta į naują jam šalį, kur, nemokėdamas kalbos ir papročių, turi konkuruoti su bendraamžiais dėl vietos komandoje ir dėl savojo šanso tapti pagrindinės sudėties žaidėju.

## Pagrindiniai aktoriai
* Erik Enge
* Alfred Enoch
* Liv Mjones
* Frida Gustavsson

## Šaltiniai
MILF (2018 filmas)

**MILF** – 2018 m. sukurta komedija apie tris drauges, kurios atostogų metu užmezga romanus su gerokai jaunesniais vyrais. Vieną pagrindinių vaidmenų atlieka filmo režisierė Axelle Laffont, o epizodinį – jos ir režisieriaus Seržo Hazanavičiaus duktė Mitty Hazanavicius.

## Turinys

Sonia, Cecilė ir Eliza – trys draugės, perkopusios savo keturiasdešimtmetį, vyksta į Pietų Prancūziją, kur ketina padėti Cecilei parduoti jai priklausantį vasarnamį ir tuo pačiu paatostogauti. Čia jos sutinka vos dvidešimties sulaukusius vaikinus Žiuljeną, Polą ir Markusą (pastarasis nuo vaikystės pažįsta Cecilę), dirbančius vietiniame plaukimo klube. Jie kartu praleidžia daug laiko ir pažintis perauga į vasaros romaną.

## Pagrindiniai aktoriai
: *Aktorius – vaidmuo*
* Virginie Ledoyen – Cecilė
* Marie-Josee Croze – Sonia
* Axelle Laffont – Eliza
* Wael Sersoub – Polas
* Matthias Dandois – Žiuljenas
* Victor Meutelet – Markus
* Florence Thomassin – Kristina 
* Mitty Hazanavicius – Nina 

## Šaltiniai
Maria Mazza

**Marija Maca** (; g. 1975 m. birželio 23 d.) – italų aktorė, foto modelis ir TV laidų vedėja.

## Biografija
Marija gimė JAV, išeivių iš Neapolio šeimoje, kuri, mergaitei sulaukus 5-erių, grįžo į Italiją. 1996 m. ji dalyvavo grožio konkurse Mis Italija, kuriame užėmė 3 vietą pelnė „Mis Elegancija“ titulą. Vėliau kurį laiką dirbo modeliu Milane ir mokėsi aktorystės. 1997 m. pasirodė RAI 2 TV programose „Scirocco“ ir „Domenica In“. 1998 m. debiutavo seriale „Anni ‘50“. 

2001 m. Marija nusifilmavo kino komedijoje „Stregati dalla luna“, pradėjo vaidinti teatre, o po metų Britanijos TV kanale „Channel 4“ vedė laidą apie madą „Too fashion“.

Vėliau ji dirbo televizijoje (vėl programoje „Domenica In“, „Avanti un altro!“), nusifilmavo keliuose kino filmuose.

## Asmeninis gyvenimas
Marija susitikinėjo su futbolininkais Francesco Totti (2000–2003), Fabio Cannavaro, Gennaro Gattuso. Šiuo metu yra antrą kartą ištekėjusi, turi dukterį Svevą (g. 2014).

Ji didelė futbolo klubo S.S.C. Napoli gerbėja, spaudoje kartais vadinama „Napoli“ krikštamote“ ().

## Filmografija
* Stregati dalla luna (2001)
* Un amore perfetto (2002)
* Ti lascio perché ti amo troppo (2006)

## Nuorodos

* IMDb profilis
* Oficiali svetainė

## Šaltiniai
Iaia Forte

**Jaja Fortė** (g. 1962 m. kovo 16 d. Neapolyje) – italų aktorė.

## Dalinė filmografija
* Universalinė parduotuvė (1986)
* Bambeklis (1986)
* Silvio (2018)

## Pagrindiniai apdovanojimai
* David di Donatello (nominacija) – geriausia aktorė (1997), geriausia antrojo plano aktorė (2002)
* Ciak d'oro – geriausia aktorė (1997)
* Ciak d'oro (nominacija) – geriausia antrojo plano aktorė (1994, 2002)
* Globo d'oro – geriausia aktorė (1997)
* Globo d'oro (nominacija) – geriausia aktorė (1993, 1996)
* Nastro d'argento – geriausia aktorė (1997), specialus apdovanojimas (2014)
* Nastro d'argento (nominacija) – geriausia aktorė (1994), geriausia antrojo plano aktorė (2002)
* Venecijos kino festivalis (2014)

## Nuorodos

* IMDb profilis

## Šaltiniai
Ilenia Pastorelli

**Ilenija Pastoreli** (; g. 1985 m. gruodžio 24 d. Romoje) – italų aktorė.

## Biografija
Ilenija gimė ir mokėsi Romos licėjuje, išbandė modelio darbą. 2011 m. ji dalyvavo TV realybės šou „Didysis brolis“ (), kuriame pasiekė pusfinalį. 2015 m. ji debiutavo kine, nuotykių filme „Lo chiamavano Jeeg Robot“ ir pelnė David di Donatello apdovanojimą kaip geriausia aktorė.

## Filmografija
* Lo chiamavano Jeeg Robot (2015)
* Niente di serio (2017)
* Benedetta follia (2018)
* Cosa fai a Capodanno? (2018)
* Non ci resta che il crimine (2019)
* Geros merginos (2019)
* E noi come stronzi rimanemmo a guardare (2021)
* Io e Angela (2021)
* Quattro metà (2022)
* Occhiali neri (2022)
* C'era una volta il crimine (2022)

## Apdovanojimai
* David di Donatello – geriausia aktorė (2016)
* Nastro d'argento (nominacija) – geriausia komedijos aktorė (2018_

## Nuorodos

* IMDb profilis

## Šaltiniai
Paniekinta (filmas)

**Paniekinta** () – 2013 m. sukurtas psichologinis trileris.

## Turinys

Kevinas ir Seidė susitikinėja pusę metų ir ši prisipažįsta geriausiai draugei Dženifer besitikinti, kad savaitgalį jai pasipirš. Dženifer suabejoja ar ne per trumpai draugė ir jos išrinktasis yra pažįstami.

Seidė ir Kevinas išvyksta savaitgaliui į nuošalią vilą, kur mergina jo telefone pamato kitos moters žinutę. Ji apsvaigina Keviną, suriša ir keršydama pradeda kankinti. Tada į vilą iškviečia tekstą rašiusią merginą, kuri pasirodo besanti Dženifer. 

## Pagrindiniai aktoriai
: *Aktorius – vaidmuo*
* AnnaLynne McCord – Seidė
* Billy Zane – Kevinas
* Viva Bianca – Dženifer 

## Šaltiniai
Adriano Pappalardo

**Adrijanas Papalardas** (; g. 1945 m. kovo 25 d. Kopertinas) – italų dainininkas ir aktorius.

## Biografija
Papalardas dainininko karjerą pradėjo 1971 m. su daina „Una donna“. 1979 m. įrašytas kūrinys „Ricominciamo“ buvo pirmasis jo didelis hitas visoje šalyje. 8 ir 9 praėjusio amžiaus dešimtmetyje, patyrus nesėkmę jo albumams „Immersione“ (1982) ir „Oh! Era ora“ (1983), Papalardas dėmesį sutelkė į kiną, kur dažniausiai buvo kviečiamas piktadario vaidmenims (pvz. mafijos smogikas Santucas TV seriale „Aštuonkojis“). 

2003 m. jis dalyvavo  realybės šou „L'Isola dei Famosi“, o 2004 m. pasirodė Sanremo muzikos festivalyje su kūriniu „Nessun consiglio“.

## Diskografija
* Adriano Pappalardo (1972)
* California no (1973)
* Mi basta cosi (1975)
* Non mi lasciare mai (1980)
* Immersione (1982)
* Oh! Era ora (1983)
* Sandy (1988)

## Filmografija
* Akis į akį (1984)
* Rimini Rimini (1987)
* Rimini  Rimini 2 (1988)
* Aštuonkojis (1989, IV sezonas)
* Reketas (1997)
* Šventės nebus (1998)
* Qui non è il paradiso (2000)
* Canone inverso - Making Love (2000)
* Quasi orfano (2022)

## Nuorodos

* IMDb profilis
* Discogs profilis

## Šaltiniai
Patrizia Webley

**Patricija Veblej** (; g. 1950 m. gruodžio 1 d. Romoje) – italų aktorė, daugiausia vaidinusi siaubo bei erotiniuose filmuose. Kai kurių filmų tirtuose pažymėta savo tikruoju vardu *Patrizia de Rossi*.

## Biografija
Aktorė karjerą kine pradėjo 1975 m. erotinėje komedijoje „Gli angeli dalle mani bendate“, tais pačiais metais atliko nedidelį vaidmenį Tinto Brass filme „Kitės salonas“.

Paskutinis jos vaidmuo buvo mini seriale „L‘isola del gabbiano“ (1981).

## Filmografija

* La sanguisuga conduce la danza (1975) 
* Giro girotondo... con il sesso è bello il mondo (1975)
* Gli angeli dalle mani bendate (1975)
* Kitės salonas (1975)
* Movie rush - La febbre del cinema (1976)
* La ragazza alla pari (1976)
* Classe mista (1976)[3]
* Gola profonda nera (1976)
* Lova aikštėje (1976)
* Le calde notti di Caligola (1977)[4]
* Mergelė, jautis ir ožiaragis (1977)
* La sorprendente eredità del tontodimammà (1977)
* Narkotikų kelias (1977)
* Play Motel (1979)
* Malabimba (1979)[3]
* Tre sotto il lenzuolo (1979)
* Un'ombra nell'ombra (1979)
* Il lupo e l'agnello (1980)
* L'assassino ha le ore contate (1981, miniserialas)
* L'isola del gabbiano (1981, miniserialas)

## Nuorodos

* IMDb profilis

## Šaltiniai
Medal of Honor: Frontline

**Medal of Honor: Frontline** − pirmojo asmens šaudyklė, sukurta ir išleista įmonės „Electronic Arts“. Žaidimas skirtas PlayStation 2, PlayStation 3, Xbox ir GameCube konsolėms. „Frontline“ veiksmas vyksta pirmojo žaidimo metu ir pasakoja apie leitenanto Patersono tarnavimą JAV armijoje Europoje Antrojo pasaulinio karo metais.

„Frontline“ yra ketvirtasis „Medal of Honor“ serijos žaidimas. Tai pirmasis serijos žaidimas, kurio kūrime nedalyvavo serijos kūrėjas Stivenas Spilbergas.

## Apžvalga

„Frontline“ yra pirmojo asmens šaudyklė, kurioje žaidėjai valdo pagrindinį veikėją iš pirmojo asmens perspektyvos ir, naudodami istorinius to laikmečio ginklus, kovoja Antrojo pasaulinio karo metais prieš Vermachtą, vykdydami įvairias karines operacijas. Kiekvienos misijos pradžioje vyksta instruktažai, kurių metu vystomas siužetas ir pristatomi nauji veikėjai. Kiekviena misija yra sudaryta iš keleto lygių, kurių kiekvienas skiriasi vietomis, veiksmo lygiu ir žaidimo stiliumi. Žaidimo pradžia vyksta D dienos fronto linijoje, kur žaidėjas bando veržtis pirmyn, palaikomas kitų kompiuterinio dirbtinio intelekto valdomų kareivių, o pagrindinis dėmesys skiriamas greitam į veiksmą orientuotam ginkluotam žaidimui. Tačiau istorijos eigoje žaidėjo veikėjas siunčiamas į įvairias kitas misijas, įskaitant slaptas operacijas tokiose vietose kaip karinės bazės, vokiečių okupuoti miestai ir dvarai, povandeniniai laivai ir kaimo vietovės. Lygiuose žaidėjo veikėjui keliamos įvairios užduotys: infiltracija, šnipinėjimas, gelbėjimas ir žvalgyba. Dėl misijų ir vietovių įvairovės žaidimo tempas keičiasi. Daug misijų atliekama savarankiškai, tačiau kartais į jas įtraukiamas ir atsarginis dirbtinio intelekto kompanionas.

Gyvybes lemia gyvybių juosta, kurią galima papildyti naudojant įvairiuose lygiuose randamus skirtingo poveikio medikamentus.

Misijų metu žaidėjai gali pelnyti medalius iki kiekvieno lygio pabaigos, jei įvykdo tam tikrus reikalavimus, pavyzdžiui, įvykdo užduotis, sunaikina tam tikrą skaičių priešų ir išlaiko tam tikrą gyvybių procentą − visa tai žymima bronzine, sidabrine arba auksine žvaigžde.

## Kritika
Pagal vaizdo žaidimų apžvalgų suvestinę „Metacritic“ žaidimas sulaukė „iš esmės palankių“ atsiliepimų. „GameSpot“ pripažino „Frontline“ geriausiu 2002 m. gegužės mėn. vaizdo žaidimu. Jis taip pat laimėjo „GameSpot“ kasmetinį PlayStation 2 geriausio garso apdovanojimą ir užėmė antrąsias vietas PlayStation 2 geriausios muzikos ir PlayStation 2 geriausios grafikos (techninės) kategorijose.

## Išnašos
Marvel Snap

**Marvel Snap** − kompiuterinis kolekcionuojamų kortų žaidimas, kurį sukūrė „Second Dinner“ ir išleido „Nuverse“, skirtas Microsoft Windows, Android ir iOS platformoms. Žaidime žaidėjai renka „Marvel“ personažų kortas, kurias naudoja žaisdami su kitais žaidėjais. 

Žaidimas buvo išleistas 2022 m. spalio 18 d., po beta testavimo laikotarpio. 

Palyginti su kitais kolekcinių kortų žaidimais, „Marvel Snap“ yra gana paprastas, o individualūs žaidimai paprastai trunka vos kelias minutes.

## Apžvalga
Kiekvienas žaidėjas turi po 12 kortų kaladę. Kiekvienoje kortoje pavaizduotas „Marvel“ veikėjas, nurodyta jo kaina, galios lygis ir galimas specialus gebėjimas. Kiekvieno raundo pradžioje žaidėjai vienu metu deda kortą į vieną iš trijų vietovių. Vietovės kiekvienoms rungtynėms priskiriamos atsitiktinai, o kiekviena vietovė turi unikalų poveikį. Kiekvieno raundo pabaigoje atverčiamos kortos ir suveikia specialūs kortų gebėjimai. Kas turi didžiausią galią tam tikroje vietovėje, tas tą vietovę laimi. Žaidimo tikslas − laimėti dvi iš trijų vietovių. Žaidimas paprastai trunka šešis raundus.

Žaidėjai kopia žaidimo reitingo laiptais pelnydami „kubelius“. Žaidimas pradedamas su vienu kubu, tačiau žaidėjas bet kuriuo metu gali padvigubinti statymus „spragtelėjęs“, o tada jo priešininkas gali pasitraukti arba sutikti su padidintu „kubelių“ statymu. Žaidimo dizaineris šią mechaniką palygino su tradicinio stalo žaidimo „Nardai“ dubliavimo kauliuku.

## Veikėjai
Kiekvieną savaitę pridedami „Marvel“ veikėjai arba skirtingos „Marvel“ vietovės. Tuo metu, kai buvo išleista beta versija, žaidime buvo daugiau nei 150 „Marvel“ veikėjų ir daugiau nei 50 „Marvel“ vietovių.

## Kritika

Pasak atsiliepimų suvestinės svetainės „Metacritic“, „Marvel Snap“ sulaukė „iš esmės palankių atsiliepimų“.

## Išnašos
Kalno Grikštų II senovės gyvenvietė

**Kalno Grikštų II senovės gyvenvietė** (saugotinas kultūros paveldo objektas) – senovės gyvenvietė pietinėje Kretingos rajono savivaldybės teritorijos dalyje, ties Kalno Grikštų ir Baublių riba (Žalgirio seniūnija), 0,4 km į vakarus nuo kelio , Minijos kairiajame krante.

## Vieta
Įrengta Minijos slėnio terasoje stūksančioje moreninėje kalvoje, kuri rytų pusėje susisiekia su šalia esančia aukštuma. Didžioji teritorijos dalis sunaikinta karjero, išliko tik šiaurės vakarinis pakraštys, kurio viršūne praeina lauko kelias link rytų-pietryčių pusėje esančios sodybvietės ir apleistų kaimo kapinių – Maro kapelių.

Išlikusios teritorijos plotas apie 0,15 ha.

0,9 km į šiaurės rytus yra Kalno Grikštų piliakalnis su priešpiliu, 0,55 km į šiaurę – priešistorinė gyvenvietė ir kapinynas, 0,1 km į pietryčius – Kalno Grikštų senosios kapinės.

## Tyrimai
2002 m. išaiškino Julius Kanarskas, karjero pakraščiuose aptikęs ugniaviečių pėdsakų ir lipdytos keramikos lygiu paviršiumi šukių.

Senovės gyvenvietė datuojama I tūkst. I puse.

Radinius saugo Kretingos muziejus.

## Šaltiniai

## Nuorodos
* [[Julius Kanarskas]. Kartenos apylinkių proistorė. – Lietuvos lokaliniai tyrimai. – 2002-2005. – T. 1(2)]
Alizėjas

**Alizėjas** () – graikų mitologijos personažas, Ikarijaus ir Polikastės sūnus, Penelopės ir Leukadijaus brolis. Mirus tėvui, drauge su broliu viešpatavęs Akarnanijoje, sakoma, kad įkūręs Alizėjos miestą.

## Išnašos
Amarintas

**Amarintas** () – Artemidės medžiotojas graikų mitologijoje. Iš jo kildintas Amarinto gyvenvietės, buvusios Eubojoje, pavadinimas (pasak Stepono Bizantiečio, pati Euboja). Iš šio veikėjo vardo ar veikiau vietovės pavadinimo kilęs Artemidės epitetas *Amarintija* arba *Amarizija*, kuriuo ji čia garbinta. Be to, šiuo epitetu deivė garbinta Atikoje.

## Išnašos
Agapenoras

**Agapenoras** () – graikų mitologijos personažas, Ankėjo sūnus, Likurgo anūkas, arkadų karalius. Iš Agamemnono jis gavęs 60 laivų ir juose vedęs arkadus į Troją. Be to, Agapenoras minimas kaip vienas iš Helenės jaunikių ir vienas iš vyrų, buvusių Trojos arklyje.

Grįžtant iš Trojos, audra Agapenorą išmetusi į Kipro salos krantą. Čia jis įkūręs Pafo miestą su žymiąja Afroditės šventykla.
Agapenoras taip pat figūruoja pasakojime apie Alkmajoną: būtent jam Arsinojė  (Alfesiboja), Alkmajono žmona, buvusi parduota pačios brolių.

## Išnašos
Aleksanoras

**Aleksanoras** () – graikų mitologijos personažas, Machaono sūnus, dievo Asklepijo anūkas. Titanėje (Sikione) seneliui jis pastatydinęs šventyklą. Aplink ją būta buveinių, skirtų atvykusiems prašyti dievo pagalbos. Čia garbintas ir pats Aleksanoras, jam aukota, tačiau tik po saulėlydžio.

## Išnašos
2010 m. NBA naujokų birža

**2010 m. NBA naujokų birža** () – Nacionalinės krepšinio asociacijos (NBA) naujokų birža, vykusi 2010 m. birželio 24 d. Ši birža buvo rekordinė – penki žaidėjai iš to pačio universiteto buvo pašaukti pirmajame rate. Tai buvo John Wall (pirmasis), DeMarcus Cousins (penktasis), Patrick Patterson (keturioliktasis), Eric Bledsoe (aštuonioliktasis) ir Daniel Orton (dvidešimt devintasis) – visi iš Kentukio universiteto. Ši birža taip pat buvo antras kartas, kai buvo pašauktas NBA D-lygos žaidėjas – pirmasis atvejis įvyko 2008 m.

## Šaukimai

## Šaltiniai

*ESPN.com: 2010 NBA Draft
*2010 NBA Draft - Basketball-Reference.com
Demoptolemas

**Demoptolemas** () – vienas iš daugybės Itakės karalienės Penelopės jaunikių; minimas Homero „Odisėjoje“. Atvykęs iš Dulichijaus drauge su 56 kitais jaunikiais.

Demoptolemui pavykę išgyventi, kai Odisėjas su sūnumi Telemachu puolimui pasitelkę lankus. Demoptolemas dalyvavęs paskutiniame pasipriešinime, kartu su kitais jaunikiais miręs pervertas Odisėjo ieties, einant į pabaigą kovai šio rūmų salėje.

## Išnašos
Slengių kapinės

**Slengių kapinės** – senosios, riboto laidojimo kapinės, esančios Klaipėdos rajono savivaldybėje, Sendvario seniūnijoje, Slengių kaime,  0,4 km į rytus nuo Palangos plento, šalia Slengių Šv. Jono Pauliaus II bažnyčios. Kapinės įsikūrusios netoli plečiamų naujų gyvenamųjų namų kvartalų. Užima stačiakampę 0,2284 ha teritoriją, kuri apaugusi pavieniais medžiais ir krūmais. Leidžiama laidoti į šeimynines kapavietes.

## Istorija

Slengių kaimo kapinės patenka į Slengių kapinyno (V-XII a.) teritoriją. XIX a. įrengiant senąsias kaimo kapines, bei vėliau joms plečiantis, buvo sužalota pietinė kapinyno dalis. 1972 m. melioruojant žemę aplink senąsias kapines rasta įvairių archeologinių dirbinių iš buvusių suardytų palaidojimų.

2006 m. leista padidinti kapinių teritoriją. Tai sukėlė nepatogumų dešimtims būsimų naujakurių šeimų, įsigijusių sklypus netoli kapinių ir neinformuotų apie plečiamas sanitarinės zonos ribas. Teismo keliu kapinių plėtra buvo pripažinta neteisėta. Ilgą laiką aplinkinėje teritorijoje buvo verčiamas statybinis laužas, asfalto drožlės. Sklypus valdančios įmonės ne kartą baustos už aplinkosaugos reikalavimų nesilaikymą.

## Žymūs palaidojimai

* Vilius Židonis (1933–2018) – profesorius, buvęs ministras

## Šaltiniai

## Nuorodos

* Slengių kaimo kapinės *cemety.lt*
* Klaipėdos rajono savivaldybės kapinių sąrašas. Sendvario seniūnija *klaipedos-r.lt*
Triodija

**Triodija** (*Triodia*) – miglinių šeimos visžalių daugiamečių žolių gentis. Paplitusi Australijoje (endeminė), dengia beveik 26 % žemyno teritorijos. Suskaičiuota apie 65–70 rūšių. Genties žolės dažnai vadinamos **spinifeksais** (), nors botaniškai spinifeksų genčiai (miglinių šeimos žolės, augančios Australijoje, vandenyno pakrantėse) nepriklauso. Daugelis šios genties minkštalapių rūšių anksčiau buvo priskirtos *Plectrachne* genčiai.

Sudaro iki 80 cm aukščio ir iki 2 m skersmens kupstus. Senesnių augalų kupstai kartais išsidėstę žiedo forma. Stiebai šakoti ir lapuoti, minkštalapių rūšių – lygūs, ploni, padengti derva. Lapai ylos pavidalo, su makštimi, lygūs arba plaukuoti, susisukę, ploni, su smailiais galais, kartais išskiriantys dervą, iki 30 cm ilgio (minkštalapių rūšių), arba 5–25 cm ilgio ir 2 mm pločio (kietalapių rūšių). Žiedynas šluotelės ar kekės pavidalo. Žiedų daug, jie dvilyčiai, viršutiniai kartais sterilūs. Sėklų stiebai statūs, 60–70 cm ilgio. Dauginasi sėklomis ir ūgliais.

Auga sausose vietovėse, lengvai pakenčia sausrą ir greitai atauga po gaisrų. Sodinami žemės rekultivacijai, baigus eksploatuoti kasyklas. Minkštalapės rūšys tinkamos gyvulių pašarui.

Australijos aborigenai iš spinifeksų sėklų kepdavo duoną, dervą naudodavo ginklų ir įrankių medinių dalių tvirtinimui,
papuošalų ir indų gamybai, stiebus ir lapus – krepšių pynimui, pluoštą – tinklų mezgimui.

## Šaltiniai
Mercedes D.I

**Mercedes D.I** (kitas pavadinimas - Tipas E6F (vok. Typ E6F)) buvo vienaielis šešių cilindrų, vandeniu aušinamas, aviacinis vidaus degimo variklis su vienu viršutiniu velenu valdomais vožtuvais (SOHC tipas) 1913 m. sukurtas Vokietijos Imperijos įmonės "Daimler Motoren Gesellschaft", nuo 1903 m. m. gaminusios produkciją su "Mercedes" prekiniu ženklu.

Variklis išvystydavo  galią. Pradiniu Pirmojo Pasaulinio karo  laikotarpiu jis buvo montuojamas į daugelį vokiečių karinių orlaivių.

## Naudojimas
Mercedes D.I buvo montuojamas į įvairius XX a. antrojo dešimtmečio vidurio Vokietijoje ir Austrijoje-Vengrijoje gamintus orlaivius:

* AEG B.I
* AEG G.I
* Albatros B.I
* Albatros G.I
* Aviatik B.I
* DFW B.I
* DFW Floh
* Fokker D.I
* Gotha G.I
* LFG V.39
* LFG Roland Pfeilflieger
* Stahlwerk-Mark R.V
* Pfalz E.V
* Letov Š-10 (Čekoslovakija, 1922 m., licencinė kopija "Blesk I" gaminta įmonėje "Breitfeld & Daněk")
* Aero Ae-01 (Čekoslovakija, 1919 m., licencinė kopija "Blesk I" gaminta įmonėje "Breitfeld & Daněk")
* Lebed IX (Rusijos Imperija, 1915-1916 m., naudoti trofėjinaii varikliai iš užgrobtų Albatros B.I)

## Techniniai duomenys (D.I)
Pagal: NĚMEČEK, Václav. *Československá letadla (1918-1945)*. III. vyd. Praha: Naše vojsko, 1983. Kapitola Příloha 2: Technická data československých letadlových motorů, s. 268–269.

### Bendrosios charakterisitkos

* **Tipas:** 6 cilindrų vienaeilis stūmuoklinis variklis
* **Cilindro skersmuo:** 120 mm 
* **Stūmuoklio eiga:** 140 mm 
* **[[Engine displacement|Darbinis tūris]]:** 9,48 l 
* **[[Variklio sausas svoris|Sausasis svoris]]:** 201,6 kg 

### Komponentai

* **Vožtuvai**: po du cilindrui
* **Pavara:** vienas viršutinis velenas (angl. SOHC)
* **Reduktorius:** tiesioginė pavara, sukasi į kairę, skirtas traukiantiems propeleriams

### Galios rodikliai

* **Galia:** 75 kW (100 AG) esant 1400 aps./min.
* **Suspaudimo laipsnis**: 4,5:1
* **Specifinis kuro suvartojimas:** 0,2404 kg/(AG·h)
* **Tepalo suvartojimas:** 0,1997 kg/(AG·h)

## Literatūra

* (EN) Gunston, Bill (1986). World Encyclopedia of Aero Engines. Wellingborough: Patrick Stephens. p. 98.
* (CZ) KUČERA, Pavel. *Aero továrna letadel 1919 – 1945 a její letadla*. [s.l.]: Jakab Publisching, 2020. S. 10
* (CZ) NĚMEČEK, Václav. *Československá letadla (1918-1945)*. III. vyd. Praha: Naše vojsko, 1983. Kapitola Příloha 2: Technická data československých letadlových motorů, s. 268–269.

## Išnašos